CELEX: C2006/048/11
Language: da
Date: 2006-02-25 00:00:00
Title: Domstolens dom (Anden Afdeling) af  10. januar 2006  i sag C-222/04, Ministero dell'Economia e delle Finanze mod Cassa di Risparmio di Firenze SpA, Fondazione Cassa di Risparmio di San Miniato, Cassa di Risparmio di San Miniato SpA, (anmodning om præjudiciel afgørelse fra Corte suprema di cassazione) (Statsstøtte — artikel 87 EF og 88 EF — banker — bankfonde — begrebet virksomhed — nedsættelse af direkte skat på udbytte, som bankfonde har modtaget — kvalificering som statsstøtte — forenelighed med fællesmarkedet — Kommissionens beslutning 2003/146/EF — bedømmelse af gyldigheden — afvisning — artikel 12 EF, 43 EF og 56 EF — princippet om forbud mod forskelsbehandling — etableringsfrihed — fri bevægelighed for kapital)

25.2.2006   
            
            
               DA
            
            
               Den Europæiske Unions Tidende
            
            
               C 48/6
            
         
      DOMSTOLENS DOM
   
   (Anden Afdeling)
   af 10. januar 2006
   i sag C-222/04, Ministero dell'Economia e delle Finanze mod Cassa di Risparmio di Firenze SpA, Fondazione Cassa di Risparmio di San Miniato, Cassa di Risparmio di San Miniato SpA, (anmodning om præjudiciel afgørelse fra Corte suprema di cassazione) (1)
   
   (Statsstøtte - artikel 87 EF og 88 EF - banker - bankfonde - begrebet virksomhed - nedsættelse af direkte skat på udbytte, som bankfonde har modtaget - kvalificering som statsstøtte - forenelighed med fællesmarkedet - Kommissionens beslutning 2003/146/EF - bedømmelse af gyldigheden - afvisning - artikel 12 EF, 43 EF og 56 EF - princippet om forbud mod forskelsbehandling - etableringsfrihed - fri bevægelighed for kapital)
   (2006/C 48/11)
   Processprog: italiensk
   I sag C-222/04, angående en anmodning om præjudiciel afgørelse i henhold til artikel 234 EF, indgivet af Corte suprema di cassazione (Italien) ved afgørelse af 23. marts 2004, indgået til Domstolen den 28. maj 2004, i sagen Ministero dell'Economia e delle Finanze mod Cassa di Risparmio di Firenze SpA, Fondazione Cassa di Risparmio di San Miniato, Cassa di Risparmio di San Miniato SpA, har Domstolen (Anden Afdeling), sammensat af afdelingsformanden, C.W.A. Timmermans, og dommerne C. Gulmann (refererende dommer), R. Schintgen, R. Silva de Lapuerta og G. Arestis; generaladvokat: F.G. Jacobs; justitssekretær: ekspeditionssekretær M. Ferreira, den 10. januar 2006 afsagt dom, hvis konklusion lyder således:
   
               1)
            
            
               En juridisk person som den i hovedsagen omhandlede kan — efter gennemførelsen af en undersøgelse, der påhviler den nationale ret — i betragtning af den ordning, der fandt anvendelse på det pågældende tidspunkt, anses for en »virksomhed« i artikel 87, stk. 1, EF's forstand og dermed som omfattet af de fællesskabsretlige regler vedrørende statsstøtte på det nævnte tidspunkt.
            
         
               2)
            
            
               En fritagelse for skat på udbytte som den i hovedsagen omhandlede kan — efter gennemførelsen af en undersøgelse, der påhviler den nationale ret — kvalificeres som statsstøtte i artikel 87, stk. 1, EF's forstand.
            
         
      (1)  EUT C 190 af 24.7.2004.